蔡祐
参考资料

↑  《周书校勘记·卷二十七·列传第十九·六》：除岐夏二州刺史　北史卷六五蔡祐传“夏”作“雍”。
↑  《周书·卷二十七·列传第十九》：蔡祐字承先，其先陈留圉人也。曾祖绍为夏州镇将，徙居高平，因家焉。祖护，魏景明初，为陈留郡守。父袭，名著西州。正光中，万俟丑奴寇乱关中，袭乃背贼，弃妻子，归洛阳。拜齐安郡守。及魏孝武西迁，仍在关东。后始拔难西归，赐爵平舒县伯，除岐、夏二州刺史，卒。赠原州刺史。
↑  《北史·卷六十五·列传第五十三》：蔡祐字承先，其先陈留圉人也。曾祖绍为夏州镇将，徙居高平，因家焉。父袭，名著西州。魏正光中，万俟丑奴乱关中，袭乃背贼归洛阳。拜齐安郡守。及孝武西迁，始拔难西归。赐爵平舒县伯，除岐、雍二州刺史。
↑  《周书·卷二十七·列传第十九》：祐性聪敏，有行检。袭之背贼东归也，祐年十四，事母以孝闻。及长，有膂力，便骑射。太祖在原州，召为帐下亲信。太祖迁夏州，以祐为都督。
1 2 3  《北史·卷六十五·列传第五十三》：祐性聪敏，有行检。袭之背贼东归，祐年十四，事母以孝闻。及长，有膂力。周文在原州，召为帐下亲信。及迁夏州，以祐为都督。侯莫陈悦害贺拔岳，诸将迎周文，周文将赴之。夏州首望弥姐元进等阴有异计。周文微知之，召元进等入计事，既而目祐。祐即出外，衣甲持刀直入，叱元进而斩之，并其党伏诛。一坐皆战栗。于是与诸将盟，同心诛悦。周文以此重之，谓祐曰：“吾今以尔为子，尔其父事我。”后迎孝武于潼关，以前后功封苌乡县伯。后从禽窦泰，复弘农，战沙苑，皆有功。授平东将军、太中大夫。
↑  《资治通鉴·卷一百五十六》：夏州首望都督弥姐元进阴谋应悦，泰知之，与帐下都督高平蔡祐谋执之，祐曰:“元进会当反噬，不如杀之。”泰曰:“汝有大决。”乃召元进等入计事，泰曰:“陇贼逆乱，当与诸人戮力讨之，诸人似有不同者，何也？”祐即被甲持刀直入，瞋目谓诸将曰:“朝谋夕异，何以为人！今日必断奸人首！”举坐皆叩头曰:“愿有所择。”祐乃叱元进，斩之，并诛其党，因与诸将同盟讨悦。泰谓祐曰:“吾今以尔为子，尔其以我为父乎？”
↑  《周书·卷二十七·列传第十九》：及侯莫陈悦害贺拔岳，诸将遣使迎太祖。将赴，夏州首望弥姐元进等阴有异计。太祖微知之，先与祐议执元进。祐曰：“狼子野心，会当反噬，今若执缚，不如杀之。”太祖曰：“汝大决也。”于是召元进等入计事。太祖曰：“陇贼逆乱，与诸人戮力讨之。观诸人辈似有不同者。”太祖微以此言动之，因目祐。祐即出外，衣甲持刀直入，瞋目叱诸人曰：“与人朝谋夕异，岂是人也！蔡祐今日必斩奸人之头。”因按剑临之。举座皆叩头曰：“愿有简择。”祐乃叱元进而斩之，并其党并伏诛。一坐皆战栗，不敢仰视。于是与诸将结盟，同心诛悦。太祖以此知重之。乃谓祐曰：“吾今以尔为子，尔其父事我。”后从讨悦，破之。
↑  《周书·卷二十七·列传第十九》：又从迎魏孝武于潼关。以前后功，封苌乡县伯，邑五百户。大统初，加宁朔将军、羽林监，寻持节、员外散骑常侍，进爵为侯，增邑一千一百户。从太祖擒窦泰，复弘农，战沙苑，皆有功，授平东将军、太中大夫。
↑  《周书校勘记·卷二十七·列传第十九·七》：吾今取头　册府卷三七三作“吾今日取汝头”，卷三九五作“吾今取汝头”。“取”下当有“汝”字，语气方完，疑传本脱去。
1 2  《资治通鉴·卷一百五十八》：平东将军蔡祐下马步斗，左右劝乘马以备仓猝，祐怒曰：“丞相爱我如子，今日岂惜生乎！”帅左右十馀人合声大呼，击东魏兵，杀伤甚众。东魏人围之十馀重，祐弯弓持满，四面拒之。东魏人募厚甲长刀者直进取之，去祐可三十步，左右劝射之，祐曰：“吾曹之命，在此一矢，岂可虚发！”将至十步，祐乃射之，应弦而倒，东魏兵稍却，祐徐引还。魏主至恒农，守将已弃城走，所虏降卒在恒农者相与闭门拒守，丞相泰攻拔之，诛其魁首数百人。蔡祐追及泰于恒农，夜，见泰，泰曰：“承先，尔来，吾无忧矣。”泰惊不得寝，枕祐股，然后安。祐每从泰战，常为士卒先。战还，诸将皆争功，祐终无所言。泰每叹曰：“承先口不言勋，我当代其论叙。
↑  《周书·卷二十七·列传第十九》：又从太祖战于河桥，祐乃下马步斗，手杀数人。左右劝乘马以备急卒。祐怒曰：“丞相养我如子，今日岂以性命为念！”遂率左右十余人，齐声大呼，杀伤甚多。敌以其无继，遂围之十余重，谓祐曰：“观君似是勇士，但弛甲来降，岂虑无富贵耶。”祐骂之曰：“死卒！吾今取头，自当封公，何假贼之官号也。”乃弯弓持满，四面拒之。东魏人弗敢逼，乃募厚甲长刀者，直进取祐。去祐可三十步，左右劝射之，祐曰：“吾曹性命，在一矢耳，岂虚发哉。”敌人渐进，可十步，祐乃射之，正中其面，应弦而倒，便以矟刺杀之。因此，战数合，唯失一人。敌乃稍却。祐徐引退。是战也，我军不利。太祖已还。祐至弘农，夜中与太祖相会。太祖见祐至，字之曰：“承先，尔来，吾无忧矣。”太祖心惊，不得寝，枕祐股上，乃安。以功进爵为公，增邑三百户，授京兆郡守。
↑  《北史·卷六十五·列传第五十三》：又从战河桥，祐下马步斗，左右劝乘马以备急卒。祐怒之曰：“丞相养我如子，今日岂以性命为念？”遂率左右十余人，齐声大呼，杀伤甚多。敌以其无继，围之十余重。祐乃弯弓持满，四面拒之。东魏人乃募厚甲长刀者，直进取祐。去祐可三十步，左右劝射之。祐曰：“吾曹性命，在此一矢耳，岂虚发哉！”敌人可十步，祐乃射之，中其面，应弦而倒，便以矟刺杀之。敌乃稍却。祐乃徐引退。是战也，西军不利，周文已还。祐至弘农，夜与周文会。周文字之曰：“承先，尔来吾无忧矣！”周文惊，不得寝，枕祐股上乃安。以功进爵为公，授京兆郡守。
↑  《周书校勘记·卷二十七·列传第十九·八》：　东魏〔北〕豫州刺史高仲密举州来附　北史本传、周书卷二文帝纪下、北史卷九周本纪、魏书卷一二孝静帝纪都作“北豫州”，这里当脱“北”字。今据补。
↑  《周书·卷二十七·列传第十九》：九年，东魏〔北〕豫州刺史高仲密举州来附。太祖率军援之，与齐神武遇，战于邙山。祐时着明光铁铠，所向无前。敌人咸曰“此是铁猛兽也”，皆遽避之。俄授青州刺史，转原州刺史，加帅都督，寻除大都督。十三年，遭父忧，请终丧纪。弗许。迁车骑大将军、仪同三司，加骠骑大将军、开府仪同三司、侍中，赐姓大利稽氏，进爵怀宁郡公。
1 2  《北史·卷六十五·列传第五十三》：高仲密举北豫来附，周文率军援之，与齐神武遇于芒山。祐时着明光铁铠，所向无敌。齐人咸曰：“此是铁猛兽也。”皆避之。历青、原二州刺史，寻除大都督。遭父忧，请终丧纪，弗许。累迁开府仪同三司，加侍中，赐姓大利稽氏，进爵怀宁郡公。六官建，授兵部中大夫。周文不豫，祐与晋公护、贺兰祥等侍疾。及周文崩，祐悲慕不已，遂得气疾。
↑  《周书校勘记·卷二十七·列传第十九·九》：六官建授兵部中大夫江陵初附诸蛮骚动诏祐与大将军豆卢宁讨平之　按卷二文帝纪平江陵在魏恭帝元年，六官建在三年，据卷四九蛮传，祐与豆卢宁攻蛮，在恭帝二年前，亦即元年。这里叙事颠倒。
↑  《周书·卷四十九·列传第四十一》：于谨等平江陵，诸蛮骚动，诏豆卢宁、蔡祐等讨破之。
↑  《北史·卷九十五·列传第八十三》：于谨等平江陵，诸蛮骚动，诏豆卢宁、蔡祐等讨破之。
↑  《周书·卷二十七·列传第十九》：魏恭帝二年，中领军。六官建，授兵部中大夫。江陵初附，诸蛮骚动，诏祐与大将军豆卢宁讨平之。三年，拜大将军，给后部鼓吹。以前后功，增邑并前四千户，别封一子县伯。太祖不豫，祐与晋公护、贺兰祥等侍疾。及太祖崩，祐悲慕不已，遂得气疾。
↑  《周书·卷二十七·列传第十九》：孝闵帝践阼，拜少保。祐与尉迟纲俱掌禁兵，递直殿省。时帝信任司会李植等，谋害晋公护，祐每泣谏，帝不听。寻而帝废。
1 2  《北史·卷六十五·列传第五十三》：周孝闵帝践祚，拜少保。祐与尉迟纲俱掌禁兵。时帝信任司会李植等，谋害晋公护。祐每泣谏，帝不听。寻而帝废。明帝之为公子也，与祐特相友昵，及即位，礼遇弥隆。加拜小司马。御膳每有异味，辄以赐祐，群臣朝宴，每被别留，或至昏夜，列炬鸣笳，送祐还宅。祐以过蒙殊遇，常辞疾避之。至于婚姻，尤不愿结于权要。寻以本官权镇原州。顷之，授宜州刺史。未之部，卒于原州。
↑  《周书校勘记·卷二十七·列传第十九·一一》：授（宣）〔宜〕州刺史　宋本、南本“宣”作“宜”。北史本传也是百衲本作“宜”，殿本作“宣”。张元济以为“宣”字误。按隋书卷二九地理志上京兆郡华原县条云：“后魏置北雍州，西魏改为宜州。”宣州是陈地。今据改。
↑  《资治通鉴·卷一百六十七》：周少保怀宁庄公蔡祐卒。
↑  《周书·卷二十七·列传第十九》：世宗即位，拜小司马，少保如故。帝之为公子也，与祐特相友昵，至是礼遇弥隆。御膳每有异味，辄辍以赐祐；群臣朝宴，每被别留，或至昏夜，列炬鸣笳，送祐还宅。祐以过蒙礼遇，常辞疾避之。至于婚姻，尤不愿交于势要。寻以本官权镇原州。顷之，授（宣）〔宜〕州刺史，未之部，因先气疾动，卒于原州。时年五十四。
↑  《周书校勘记·卷二十七·列传第十九·一二》：太祖（乃）〔每〕叹之　宋本及北史本传、册府卷四三一、御览卷二七六“乃”作“每”。按“乃”字文义不协，今据改。
↑  《周书·卷二十七·列传第十九》：祐少有大志，与乡人李穆，布衣齐名。尝相谓曰：“大丈夫当建立功名，以取富贵，安能久处贫贱邪！”言讫，各大笑。穆即申公也。后皆如其言。及从征伐，常溃围陷阵，为士卒先。军还之日，诸将争功，祐终无所竞。太祖（乃）〔每〕叹之，尝谓诸将曰：“承先口不言勋，孤当代其论叙。”其见知如此。性节俭，所得禄皆散与宗族，身死之日，家无余财。赠使持节、柱国大将军、大都督、五州诸军事、原州刺史。谥曰庄。子正嗣。官至使持节、车骑大将军、仪同三司。
↑  《北史·卷六十五·列传第五十三》：祐少与乡人李穆布衣齐名，常相谓曰：“大丈夫当建立功名，以取富贵，安能久处贫贱。”言讫，各大笑。后皆如言。及从征伐，为士卒先。军还，诸将争功，祐终无所竞。周文每叹之曰：“承先口不言勋，孤当代其论叙。”性节俭，所得禄秩，皆散宗族，身死之日，家无余财。赠柱国大将军、原州都督，谥曰庄。子正嗣。
↑  《周书·卷二十九·列传第二十一》：李穆、蔡祐初与豪同时开府，后并居豪之右。豪意不平，谓太祖曰：“外闻物议，谓豪胜李穆、蔡祐。”太祖曰：“何以言之？”豪曰：“世言李穆、蔡祐，丞相臂膊；耿豪、王勇，丞相咽项。以咽项在上，故为胜也。”
↑  《北史·卷六十六·列传第五十四》：李穆、蔡祐初与豪同时开府，后并居豪之右。豪不能平，谓周文曰：“人间物议，谓豪胜李穆、蔡祐。”周文曰：“何以言之？”豪曰：“人言李穆、蔡祐是丞相髆髀，耿豪、王勇，丞相咽项，以在上，故为胜也。”
↑  《北史·卷十七·列传第五》：子敏，嗜酒多费，家为之贫。其婿柱国乙弗贵、大将军大利稽祐家赀皆千万，每营给之。